Anotācija (ex-ante) 26-TA-1412
Izdrukāts 30.07.2026. 17.54 - 3.0 Redakcija
Anotācija (ex-ante) 26-TA-1412
Izdrukāts 30.07.2026. 17.54 - 3.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījums Ministru kabineta 2024. gada 28. maija noteikumos Nr. 312 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.4.i. investīcijas "Sociālās un profesionālās rehabilitācijas pakalpojumu sinerģiska attīstība cilvēku ar funkcionāliem traucējumiem drošumspējas veicināšanai" īstenošanas un uzraudzības noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts "Grozījums Ministru kabineta 2024. gada 28. maija noteikumos Nr. 312 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.4.i. investīcijas "Sociālās un profesionālās rehabilitācijas pakalpojumu sinerģiska attīstība cilvēku ar funkcionāliem traucējumiem drošumspējas veicināšanai" īstenošanas un uzraudzības noteikumi"" (turpmāk – noteikumu projekts) ir Labklājības ministrijas (turpmāk – LM)   iniciatīva un izstrādāts saskaņā ar Likuma par budžetu un finanšu vadību 19.3 panta otro daļu.
1.2. Mērķis
Mērķa apraksts
Noteikumu projekta mērķis ir pagarināt 3.1.2.4.i. investīcijas "Sociālās un profesionālās rehabilitācijas pakalpojumu sinerģiska attīstība cilvēku ar funkcionāliem traucējumiem drošumspējas veicināšanai" (turpmāk – 3.1.2.4.i. investīcija) ietvaros sasniedzamā kopējā rādītāja "izglītības vai apmācību dalībnieku skaits" sasniegšanas termiņu no 2026. gada 30. jūnija līdz 2026. gada 15. novembrim, lai saskaņā ar Atveseļošanas un noturības mehānisma (turpmāk – AF) slēgšanas vadlīnijām nodrošinātu dalībnieku uzskaiti arī pagarinātajā projekta īstenošanas termiņā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta (turpmāk – MK) 2024. gada 28. maija noteikumu Nr. 312 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.4.i. investīcijas "Sociālās un profesionālās rehabilitācijas pakalpojumu sinerģiska attīstība cilvēku ar funkcionāliem traucējumiem drošumspējas veicināšanai" īstenošanas un uzraudzības noteikumi" (turpmāk – MK noteikumi Nr. 312) 4. punktā ir noteikti 3.1.2.4.i. investīcijā sasniedzamie atskaites punkti un uzraudzības rādītāji, tai skaitā 4.3. apakšpunktā noteikts, ka līdz 2026. gada 30. jūnijam ir jāsasniedz kopējais rādītājs – "izglītības vai apmācību dalībnieku skaits". Minētajā kopējā rādītājā dzimuma un vecuma griezumā uzskaita unikālās personas, kuras piedalās 3.1.2.4.i. investīcijas projekta ietvaros organizētajās mācībās neformālajiem aprūpētājiem darbam ar personām ar funkcionāliem traucējumiem. 
Atbilstoši MK 2026. gada 14. aprīļa protokollēmuma (prot. Nr. 20 11. §), kas tika virzīts ar MK 2026. gada 14. aprīļa noteikumiem Nr. 198 "Grozījumi Ministru kabineta 2024. gada 28. maija noteikumos Nr. 312 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.4.i. investīcijas "Sociālās un profesionālās rehabilitācijas pakalpojumu sinerģiska attīstība cilvēku ar funkcionāliem traucējumiem drošumspējas veicināšanai" īstenošanas un uzraudzības noteikumi"" (turpmāk – MK protokollēmums) 3. punktam, tika pieņemts zināšanai, ka LM nodrošinās Eiropas Savienības AF 3.1.2.4.i. investīcijas 125. atskaites punkta "Ēku pielāgošana" (turpmāk  – 125. atskaites punkts) izpildi ne vēlāk kā līdz 2026. gada 14. augustam, tādējādi atbilstoši izpildot Latvijas AF plānā noteiktās prasības AF  finansējuma saņemšanai no Eiropas Komisijas (turpmāk – EK). Minētais atskaites punkts ietver sevī gan ēku Dubultu prospektā 71, gan Slokas ielā 61, Jūrmala, pārbūvi un atjaunošanu, gan materiāli tehniskā nodrošinājuma iegādi kompetenču atbalsta centra, kas plānots Slokas ielā 61,  funkcionalitātes nodrošināšanai. Abu ēku pārbūves un atjaunošanas darbi ir noslēgušies, ēkas ir nodotas ekspluatācijā un par 125. atskaites punkta izpildi daļējā apjomā un tā pamatojošās dokumentācijas atbilstību LM kā par 3.1.2.4.i. investīcijas ieviešanu atbildīgā nozares ministrija sadarbībā ar Centrālo finanšu un līgumu aģentūru pārliecinājās 2026. gada 9. jūnijā, kad veica pārbaudi projekta īstenošanas vietā.  Savukārt 125. atskaites punkta izpilde pilnā apjomā (t.sk. ietverot arī materiāli tehniskā nodrošinājuma iegādi), atbilstoši MK protokollēmumam būtu īstenojama līdz 2026. gada 14. augustam, kad LM atkal veiktu attiecīgu papildu pārbaudi projekta īstenošanas vietā.
Problēmas un risinājumi
Problēmas apraksts
Kopējā rādītāja "izglītības vai apmācību dalībnieku skaits" sasniegšanas termiņš tika noteikts, pamatojoties uz plānoto 3.1.2.4.i. investīcijas projekta atbalstāmās darbības "Kompetenču attīstības programmas (moduļu) darbam ar personām ar funkcionāliem traucējumiem izstrāde un aprobācija izmēģinājuma projektā" īstenošanas laiku, kad pēc kompetenču attīstības programmas (moduļu) izstrādes tiek organizētas neformālo aprūpētāju mācības. Tika plānots, ka minētajās mācībās līdz 2025. gada 31. martam piedalītos 100 dalībnieki, kuri apgūtu kompetences un prasmes darbam ar personām ar dažādiem funkcionāliem traucējumiem.
Pieaugot potenciālās mērķa grupas interesei un mācību pieprasījumam, Sociālās integrācijas valsts aģentūra (turpmāk – SIVA)  kā 3.1.2.4.i. investīcijas projekta finansējuma saņēmēja vairākkārt ir iniciējusi projekta grozījumus, pārdalot AF finansējumu neformālo aprūpētāju mācību turpināšanai un dalībnieku skaita palielināšanai. Uz noteikumu projekta izstrādes brīdi mācības ir apguvušas 163 unikālās personas no 165 plānotajām. 
Savukārt LM, ņemot vērā 3.1.2.4.i. investīcijas projekta īstenošanas gaitā konstatēto AF finansējuma atlikumu citās projekta budžeta izdevumu pozīcijās, virzīja MK 2026. gada 14. aprīļa noteikumus Nr. 198 "Grozījumi Ministru kabineta 2024. gada 28. maija noteikumos Nr. 312 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.4.i. investīcijas "Sociālās un profesionālās rehabilitācijas pakalpojumu sinerģiska attīstība cilvēku ar funkcionāliem traucējumiem drošumspējas veicināšanai" īstenošanas un uzraudzības noteikumi"", pagarinot 3.1.2.4.i. investīcijas īstenošanas laiku līdz 2026. gada 31. decembrim, bet 3.1.2.4.i. investīcijas projekta īstenošanas laiku līdz 2026. gada 15. novembrim, un nosakot atbalstāmās darbības, kurām iespējams novirzīt AF finansējuma atlikumu pēc 2026. gada 30. jūnija. Vienlaikus tika izvērtēts, kuras projekta atbalstāmās darbības ir saistītas ar 3.1.2.4.i. investīcijas ietvaros noteiktajiem atskaites punktiem un to īstenošana jāpabeidz līdz ar saistītā atskaites punkta izpildi, un kuras var turpināt īstenot, pamatojoties uz Eiropas Savienības fondu tematiskās komitejas 2025. gada 28. augusta sēdē lemto, ka ar AF atskaites punktu izpildi nesaistītos finansējuma atlikumus var izmantot līdz 2026. gada beigām. Viena no tādām darbībām ir kompetenču attīstības programmas (moduļu) darbam ar personām ar funkcionālajiem traucējumiem izmēģinājuma projekta turpināšana, lai nodrošinātu mācības vēl lielākam neformālo aprūpētāju skaitam. 
Ņemot vērā 3.1.2.4.i. investīcijas projekta pagarināto termiņu, kura laikā plānots turpināt neformālo aprūpētāju mācības, piesaistot papildu unikālās personas, atbilstoši EK 2026. gada 4. maija paziņojumam "Pamatnostādnes dalībvalstīm par darbības aspektiem, kas saistīti ar Atveseļošanas un noturības mehānisma noslēguma posmu un slēgšanu" (C/2026/2614) (turpmāk – AF slēgšanas vadlīnijas) ir nepieciešams turpināt šo unikālo personu uzskaiti un attiecīgi pagarināt arī kopējā rādītāja "izglītības vai apmācību dalībnieku skaits" sasniegšanas termiņu.
Vienlaikus jāmin, ka atbilstoši AF slēgšanas vadlīnijām, saskaņā ar Eiropas Parlamenta un Padomes 2021. gada 12. februāra Regulas (ES) 2021/241, ar ko izveido AF, 29. pantu un EK 2021. gada 28. septembra Deleģētās regulas (ES) 2021/2106, ar kuru, nosakot atveseļošanas un noturības rezultātu pārskata kopējos rādītājus un detalizētos elementus, papildina Eiropas Parlamenta un Padomes Regulu (ES) 2021/241, ar ko izveido AF, 2. pantu dalībvalstīm jāziņo par kopējiem rādītājiem divreiz gadā – līdz 28. februārim un 31. augustam. Ievērojot kopējo rādītāju nozīmi iznākuma un rezultātu novērtēšanā, iespējamo kavēšanos datu vākšanā un nepieciešamību iegūt labākos pieejamos datus ex post izvērtēšanai, kas jāveic līdz 2028. gada 31. decembrim, dalībvalstīm par kopējiem rādītājiem jāziņo divas reizes 2027. gadā un galīgais ziņojums par kopējiem rādītājiem jāiesniedz 2028. gada februārī. Galīgajā ziņošanas kārtā dalībvalstīm jākonsolidē visas iepriekš aplēstās vērtības. Ja tas nav iespējams, dalībvalstīm jāsniedz galīgā aplēse un paskaidrojums par izmantoto metodiku.

Attiecībā uz 125. atskaites punktu, SIVA 2026. gada 9. jūlijā informēja LM, ka saskata risku tā izpildei līdz MK protokollēmumā noteiktajam termiņam – 2026. gada 14. augustam. Kavēšanās risks izriet no  iepirkumu norises.
Iepirkums "Tehnisko palīglīdzekļu iegāde" Elektronisko iepirkumu sistēmā tika izsludināts 2026. gada 14. martā, paredzot tam 12 daļas un pretendentu piedāvājumu iesniegšanas termiņu līdz 2026. gada 15. aprīlim. (skat. https://www.eis.gov.lv/EKEIS/Supplier/Procurement/168158). Iepirkuma norises rezultātā astoņās daļās iepirkums noslēdzās bez rezultāta, jo netika saņemti pretendentu piedāvājumi vai arī tie bija neatbilstoši.
Papildus Iepirkumu uzraudzības birojs (turpmāk – IUB) 2026. gada 5. jūnijā, pamatojoties uz MK 2021. gada 7. septembra noteikumu Nr. 621 "Eiropas Savienības Atveseļošanas un noturības mehānisma plāna īstenošanas un uzraudzības kārtība" 2.4. apakšpunktu, minēto iepirkumu izvēlējās iepirkumu procesa norises pirmspārbaudei. Minētās pārbaudes rezultātā 2026. gada 1. jūlijā ir saņemts IUB pozitīvs lēmums.
Vienlaikus SIVA veica precizējumus tehnisko palīglīdzekļu iegādes iepirkumā un 2026. gada 31. maijā atkārtoti izsludināja minēto iepirkumu par sešām daļām no atlikušajām astoņām, kuras sākotnējā iepirkumā noslēdzās bez rezultāta. Atkārtoti izsludinātā iepirkuma piedāvājumu iesniegšanas termiņā līdz 2026. gada 15. jūnijam tika saņemti piedāvājumi par divām daļām un šobrīd notiek līgumu slēgšanas process.
Tādējādi šobrīd notiek līgumu slēgšanas process gan par sākotnēji, gan atkārtoti  izsludinātā iepirkuma rezultatīvajām daļām. Vienlaikus potenciālais piegādātājs ir informējis, ka nevar piegādāt nepieciešamos tehniskos palīglīdzekļus SIVA prasītajā termiņā, kas noteikts, lai varētu iekļauties 125. atskaites punkta izpildes termiņā, proti, līdz 2026. gada 14. augustam. Tas ir attiecināms uz sākotnēji izsludinātā iepirkuma daļu "Funkcionālā gulta" un atkārtoti izsludinātā iepirkuma daļu "Pozicionēšanas palīglīdzekļi", kur ražotājs ir informējis piegādātāju, ka attiecīgajām precēm  standarta piegādes termiņš ir aptuveni divi mēneši. Sarunās panākta vienošanās ar piegādātāju un ražotāju par veicamajām rīcībām, lai nepieciešamās preces tiktu piegādātas ātrāk par diviem mēnešiem, līdz 2026. gada 28. augustam.
Tehnisko palīglīdzekļu iegādes iepirkuma rezultātā kopumā SIVA laika trūkuma dēļ nav iespējas iegādāties plānotās preces no sešām daļām (piem., sadzīves palīglīdzekļi, mazgāšanās palīglīdzekļi u.c.), taču tas neietekmē plānoto kompetenču attīstības centra funkcijas nodrošināšanu, kā arī MK noteikumos Nr. 312 nav noteikts detalizēts obligāti nepieciešamais materiāli tehniskā nodrošinājuma saraksts. Finansējums, kas bija plānots minēto iepirkuma daļu iegādei, tiks novirzīts atbalstāmajai darbībai, ko SIVA var īstenot pēc 125. atskaites punkta izpildes, proti, lodžiju atjaunošanas būvdarbiem ēkai Dubultu prospektā 71, Jūrmala, kā arī neformālo aprūpētāju mācību nodrošināšanai līdz 3.1.2.4.i. investīcijas projekta īstenošanas beigu datumam – 2026. gada 15. novembrim.
Risinājuma apraksts
Ņemot vērā minēto, noteikumu projekts paredz grozījumu MK noteikumos Nr. 312, nosakot, ka kopējā rādītāja "izglītības vai apmācību dalībnieku skaits" sasniegšanas termiņš ir 2026. gada 15. novembris. Otra kopējā rādītāja "gada primārās enerģijas patēriņa ietaupījums" sasniegšanas termiņš paliek nemainīgs un tas ir 2026. gada 30. jūnijs.
Lai varētu EK ziņot par 125. atskaites punkta izpildi pilnā apmērā, nepieciešams noteikt par aktualitāti zaudējušu iepriekšējo, 2026. gada 14. aprīļa  MK protokollēmuma (prot. Nr. 20 11. §) 3. punktu un noteikt jaunu 125. atskaites punkta izpildes termiņu līdz 2026. gada 28. augustam. Papildus, ņemot vērā, ka AF investīciju mērķrādītāju un atskaites punktu gala izpildes termiņš ir 2026. gada 31. augusts, un, ja 125. atskaites punkta izpilde tiek īstenota līdz 28. augustam, tad LM kā nozares ministrijai ir tikai viena darba diena, kad veikt pārbaudi 125. atskaites punkta izpildei pilnā apjomā, un tas ir 31. augusts. Ievērtējot minēto un to, ka LM ir nepieciešams laiks 125. atskaites punkta izpildes pamatojošās dokumentācijas un pārvaldības deklarācijas sagatavošanai, protokollēmumā nepieciešams iekļaut punktu, kas atļautu izņēmumu. Proti, LM informāciju par 125.atskaites punkta izpildi Kohēzijas politikas fondu vadības informācijas sistēmā iesniegt ne vēlāk kā līdz 2026. gada 4. septembrim.
Vai ir izvērtēti alternatīvie risinājumi?
Jā
Apraksts
Attiecībā uz kopējiem rādītājiem atbilstoši attiecīgajam Eiropas Komisijas un Eiropas Parlamenta un Padomes tiesiskajam regulējumam, dalībvalstīm jāziņo par tiem divreiz 2027. gadā – līdz 28. februārim un 31. augustam un galīgais ziņojums par kopējiem rādītājiem jāiesniedz 2028. gada februārī. Līdz ar to nav iespējama alternatīva ierosinātajiem MK noteikumu Nr. 312 grozījumiem  par kopējo rādītāju uzskaites un ziņošanas termiņa pagarinājumu līdz projekta īstenošanas beigām – 2026. gada 15. novembrim.
Savukārt attiecībā uz divām tehnisko palīglīdzekļu iegādes iepirkuma daļām kā alternatīvs risinājums tika izskatīta iespēja atteikties no šīm iepirkuma daļām. Taču tad kompetenču attīstības centra demonstrāciju dzīvoklis netiks aprīkots ar vienu no būtiskākajiem uzskates aprīkojuma elementiem – funkcionālo gultu, kā arī citiem uzskates elementiem, kas nepieciešami neformālo aprūpētāju praktiskajām mācībām.
Ņemot vērā finansējuma saņēmēja sniegto informāciju, ka piegādātājs apņemas nepieciešamo piegādāt vēlākais līdz 2026. gada 28. augustam vai arī agrāk, tad kā labāko risinājumu LM saskata rast iespēju pagarināt 125. atskaites punkta izpildi līdz vēlākais 28. augustam, tādējādi izmantojot  pieejamo AF finansējumu un nodrošinot pilnvērtīgāku demonstrācijas dzīvokļa aprīkošanu.
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Ierosinātajiem grozījumiem MK noteikumos Nr. 312 nav negatīvas ietekmes uz finansējuma saņēmēju. Finansējuma saņēmējs ir informēts par noteikumu projektu tā izstrādes un saskaņošanas gaitā, tostarp par to, ka finanšu pārplānošanas starp izmaksu pozīcijām gadījumā būs nepieciešami projekta grozījumi, bet par kopējā rādītāja izpildi būs jāatskaitās, sniedzot progresa pārskatus.
Savukārt attiecībā uz MK protokollēmuma projektu finansējuma saņēmējs ir informēts, ka projekta īstenošanas nodrošināšanas ietvaros būs nepieciešams iesniegt plānotā progresa pārskata iesniegšanas grafika prognozes izmaiņas, paredzot vēl vienu starpposma progresa pārskata iesniegšanu. Proti, 2026. gada augusta sākumā SIVA kā finansējuma saņēmējs iesniegtu papildu starpposma progresa pārskatu, ar kuru informētu par materiāli tehniskā nodrošinājuma iegādi, ciktāl tas būs izpildīts uz pārskata iesniegšanas brīdi. Atbilstoši iesniegtajai informācijai un LM kārtībai tiks veikta pārbaude projekta īstenošanas vietā, lai pārliecinātos par iegādātā materiāli tehniskā nodrošinājuma atbilstību kompetenču attīstības centra funkcionalitātei un pārbaudītu iegādes pamatojošo dokumentāciju. Savukārt starpposma progresa pārskatu par tām materiāli tehniskā nodrošinājuma daļām, kuru piegāde ir iespējama līdz 2026. gada 28. augustam, finansējuma saņēmējs attiecīgi iesniegtu arī līdz 28. augustam. Minētā starpposma progresa pārskata pārbaudi projekta īstenošanas vietā LM organizētu 2026. gada 31. augustā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Noteikumu projekts neparedz tādas izmaiņas, kas negatīvi ietekmētu mērķa grupas personu vai citu sabiedrības grupu vajadzības, bet skar tādus projekta ieviešanas nosacījumus, kas ir saistoši tikai finansējuma saņēmējiem. Attiecīgi sabiedrības līdzdalība netika organizēta.
6.4. Cita informācija
Cita informācija
 
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Sociālās integrācijas valsts aģentūra
Labklājības ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
SIVA, turpinot neformālo aprūpētāju mācību organizēšanu no 2026. gada 30. jūnija līdz 2026. gada 15. novembrim, būs nepieciešams nodrošināt mācību dalībnieku uzskaiti un datu apkopošanu. LM kā atbildīgajai nozares ministrijai par 3.1.2.4.i. investīcijas ieviešanu un kas nodrošina minētajai investīcijai pilna cikla uzraudzību, būs nepieciešams sekot prasības izpildei. 
Ņemot vērā, ka 125. atskaites punkta izpildes pārbaudei pilnā apjomā plānota vēl viena papildu starpposma progresa pārskata iesniegšana un attiecīgās pārbaudes veikšana, minētais palielina gan finansējuma saņēmēja – SIVA, gan LM kā nozares ministrijas administratīvo slogu. Taču to atsver iespēja aprīkot plānoto kompetenču attīstības centra demonstrāciju dzīvokli ar būtiski nepieciešamajiem uzskates līdzekļiem, izpildīt 125. atskaites punktu, vienlaikus iekļaujoties AF investīciju noslēgšanas periodā.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
Noteikumu projekts nemaina 3.1.2.4.i. investīcijā sākotnēji identificētās horizontālās ietekmes aspektus. 

